206 NOVUM ORGAN UM. 



phiis. Ilia enim it a versatur in particulis rerum, ut 

 fabricas fere negligat : reliquae autem ita fabricas 

 intuentur attonitae, ut ad s implicit a tern naturae non 

 penetrent, Itaque alternandae sunt contemplationes 

 istae et vicissim sumendae ; ut intellectus reddatur 

 simul penetrans et capax, et evitentur ea quse dixi- 

 mus incommoda, afque idola ex iis provenientia. 



LVIII. 



Talis itaque esto prudentia contemplativa in 

 arcendis et summovendis Idolis Specus ; quae aut ex 

 prsedominantia, aut ex excessu com positionis et divi- 

 sionis, aut ex studiis erga tempora, aut ex objectis 

 largis et minutis, maxime ortum habent. Generali- 

 ter autem pro suspecto habendum, unicuique rerum 

 naturam contemplanti, quicquid intellectum suum 

 potissimum capit et detinet ; tantoque major adhi- 

 benda in hujusmodi placitis est cautio, ut intellectus 

 servetur aequus et purus. 



LIX. 



At Idola Fori omnium molestissima sunt ; quas ex 

 foedere verborum et nominum se insinuarunt in in 

 tellectum. Credunt enim homines, rationem suam 

 verbis imperare ; sed fit etiam ut verba vim suam 

 super intellectum retorqueant et reflectant ; quod 

 pbilosopbiam et scientias reddidit sophisticas et in- 

 activas. Verba autem plerumque ex captu vulgi 

 induntur, atque per lineas vulgari intellectui maxime 

 conspicuas res secant. Cum autem intellectus 

 acutior aut observatio diligentior eas lineas trans- 

 ferre velit, ut illae sint magis secundum naturam, 

 verba obstrepunt. Unde fit ut magnae et solennes 



